Νίκος Λαζαρίδης

Ο Νίκος Λαζαρίδης (γενν. Κοζάνη, 12 Ιουλίου 1979) είναι Έλληνας πρώην ποδοσφαιριστής και νυν γενικός αρχηγός του Ατρόμητου. Κατά την ποδοσφαιρική του καριέρα, αγωνίστηκε σε Δόξα Κορησού, Κοζάνη, Καστοριά, Πανιώνιο, Αστέρα Τρίπολης, Άρη Θεσσαλονίκης και Ατρόμητο, στον οποίο ολοκλήρωσε την καριέρα του το 2017.

Σταδιοδρομία
Πρωτόπαιξε ποδόσφαιρο στην ομάδα του χωριού του, τη Δόξα Κορησού Καστοριάς.Τιμή για Λαζαρίδη και Βελλίδη
 Κοζάνη 
Υπέγραψε το πρώτο του επαγγελματικό συμβόλαιο την περίοδο 2000-01 στην Κοζάνη και έμεινε στην ομάδα (τότε συμμετείχε στο πρωτάθλημα της 3ης εθνικής κατηγορίας) για τρία χρόνια.

 Καστοριά 
Το 2003 πήρε μεταγραφή στην ομάδα της Καστοριάς, που αγωνιζόταν στη 2η κατηγορία της Ελλάδας, όπου παρέμεινε για δύο χρονιές.

 Πανιώνιος 
Τα προσόντα του εκτιμήθηκαν από τον Πανιώνιο το 2005, ο οποίος του έδωσε τη δυνατότητα να κάνει το άλμα στη μεγάλη (1η) κατηγορία.

 Αστέρας Τρίπολης 
Μην έχοντας χρόνο συμμετοχής, το 2006 αποφάσισε να μετακομίσει στον Αστέρα Τρίπολης, ο οποίος μέσα σε τρία χρόνια ανέβηκε τρεις κατηγορίες και πρωταγωνίστησε στη Σούπερ Λίγκα. Στον αρκαδικό σύλλογο καθιερώθηκε ως βασικός και παρέμεινε τέσσερα συνολικά χρόνια.Τέλος από τον Αστέρα ο Λαζαρίδης, www.sport-fm.gr

 Άρης 
Επόμενος σταθμός της καριέρας του ήταν ο Άρης, που τον απέκτησε το 2010.Λαζαρίδης ο δεύτερος, www.sport-fm.gr Ο ίδιος δήλωσε πως από μικρή ηλικία ήταν οπαδός της ομάδας.  Για πρώτη φορά στην καριέρα του αγωνίστηκε στην Ευρώπη, ενώ πέτυχε και το γκολ που έδωσε τη νίκη με ανατροπή στον Άρη, στην εκτός έδρας αναμέτρηση με την Ατλέτικο Μαδρίτης.

 Ατρόμητος 
Το 2012 έληξε το συμβόλαιό του με την ομάδα της Θεσσαλονίκης και υπέγραψε στον Ατρόμητο. Στον σύλλογο των δυτικών προαστίων παρέμεινε πέντε συνολικά χρόνια, μέχρι το 2017 όταν αποσύρθηκε από την ενεργό δράση,Αποσύρθηκε και έγινε team manager του Ατρόμητου ο Λαζαρίδης, www.sdna.gr συμπληρώνοντας 140 συμμετοχές πρωταθλήματος και 9 τέρματα.

 Παραπομπές 

Πηγές

 Το προφίλ του Νίκου Λαζαρίδη στο soccerway
 Ο Νίκος Λαζαρίδης στο transfermarkt
 Ο Νίκος Λαζαρίδης στο sport.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Ατρόμητου Αθηνών
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Άρη Θεσσαλονίκης